ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
22 เม.ย. 2558

ตลาดหุ้น
แนวโน้มภาคบ่าย: เน้นรอซื้อเมื่ออ่อนตัว
– จากข่าวประเด็นเรื่องที่ทาง EU ได้ส่งสัญญาณเตือนการประมงของไทย ให้แก้ปัญหาภายในระยะเวลาอีก 6 เดือน ทางฝ่ายประเมินผลกระทบค่อนข้างจำกัด 
– เห็นสัญญาณการเข้าซื้อจากต่างชาติ เข้ามาในตลาดหุ้นภูมิภาค รวมถึงไทย แต่ยังประเมินเป็นแรงเข้าซื้อในระยะสั้นเท่านั้น โดยตามสถิติหลังเห็นสัญญาณเข้าซื้อจากต่างชาติ ตลาดจะปรับขึ้นได้เฉลี่ยราว 2 – 2.5% ซึ่งหากประเมินจากการเกิดสัญญาณวันแรกในวันที่ 16 เม.ย. Upside ของรอบอาจจะจำกัดอยู่ที่ 1580 – 1590 จุด
– ทางฝ่ายเน้นไปที่หุ้นในกลุ่ม ENERG, HELTH, TOURISM ที่คาดว่าผลประกอบการจะโดดเด่น ทางฝ่ายชอบ PTTGC, BDMS และ ERW รวมถึงหุ้นที่มี F-Score เด่นเพื่อลงทุนตลอดทั้งปี 58 นี้ โดยทางฝ่ายชอบ GFPT, STPI และ AP (Special Report วันที่ 9 เม.ย.)
– บ่ายนี้เน้นทยอยซื้อเมื่ออ่อนตัว มองกรอบ 1560 – 1570
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,564.69 เปลี่ยนแปลง -4.66 จุด  มูลค่าการซื้อขาย 19,692.40 ลบ.
บ่ายควรระวังทางอ่อนตัวตามสัญญาณจากเครื่องมือในกราฟ 60 นาที อาจตั้งรับเพื่อลุ้นรีบาวด์ที่ 1560-1555 จุด ต่ำกว่านี้ถอยก่อนโดยแนวต้านปรับลดลงมาอยู่ในช่วง 1572-1575 จุด